b'\n_START_ARTICLE_\nKevin Kampl\n_START_SECTION_\nKariera\n_START_PARAGRAPH_\nKampl je svojo nogometno kariero za\xc4\x8del pri klubu Bayer Leverkusen. Po nekaj letih igranja za mladinsko vrsto Bayer Leverkusen II je podpisal prvo \xc4\x8dlansko pogodbo s klubom SpVgg Greuther F\xc3\xbcrth._NEWLINE_30. avgusta 2010 je podpisal triletno pogodbo s klubom SpVgg Greuther F\xc3\xbcrth, za katerega je v prvi\xc4\x8d zaigral 29. oktobra 2010 kot zamenjava na tekmi 2. nem\xc5\xa1ke lige proti klubu Erzgebirge Aue, ki se je kon\xc4\x8dala z neodlo\xc4\x8denim izidom. Na polovici sezone se je med zimskim prestopnim rokom vrnil v Bayer Leverkusen. Za Bayer Leverkusen je prvi\xc4\x8d zaigral v Ligi Evropa, ko je v drugem pol\xc4\x8dasu vstopil kot zamenjava na tekmi proti klubu Metalist Kharkiv. Poleti 2011 je nato prestopil v tretjeliga\xc5\xa1ki klub VfL Osnabr\xc3\xbcck.Med letoma 2012 in 2014 je igral v klubu Red Bull Salzburg, kjer je igral zelo dobro in na 72 tekmah zadel osemnajstkrat. V zimskem prestopnem roku v sezoni 2014/15 pa je prestopil v nem\xc5\xa1kega prvoliga\xc5\xa1a Borussia Dortmund, kjer je zadel \xc5\xbee na prvi tekmi v dresu Borussie, na prijateljski tekmi. Avgusta 2015 se je vrnil k Bayerju, v tem \xc4\x8dasu se njegova vrednost giblje okrog 10 milijonov \xe2\x82\xac.'